【未集下】【肉字部】
【集韻】蕩旱切,音但。肉胆也。 又當割切,音怛。臈胆,肥貌。 又【廣韻】徒干切【集韻】唐干切,从音壇。【廣韻】口脂澤也。 【正字通】俗以胆爲膽,非。
(膽)【唐韻】都敢切【韻會】【正韻】覩敢切,从音黵。【說文】連肝之府也。【廣韻】肝膽。【素問】膽者,中正之官,決斷出焉。【白虎通】膽者,肝之府也。肝主仁,仁者不忍,故以膽斷。是以肝膽二者,必有勇也。肝膽異趣,何以知相爲府也。肝者,木之精也。人怒無不色靑目張者,是其效也。【史記?越世家】坐臥卽仰膽,飮食亦嘗膽也。【前漢?張耳陳餘傳】將軍瞋目張膽。【註】張膽,言勇之甚。【後漢?光武紀】今不同心膽,共舉功名。 又【淮南子?精神訓】膽爲雲。 又【拾遺記】昆吾山有獸,食銅鐵。吳國武庫中兵刃俱食盡,得雙兔,有鐵膽,鑄爲雙劒。 又蟲名。【博雅】膽蛇,靑蠵也。 又草名。【博雅】陵遊,龍膽也。 又拭治也。【禮?內則】桃曰膽之。【註】啖食治擇之名。【疏】去毛拭治,令色靑滑如膽也。 又姓。【呂氏春秋】中牟有士曰膽胥,已請見之。
胆字 说文解字